Määrustäiend

Määrustäiend  on nimisõna täiend, mis eesti keeles
 on harilikult määruse vormis,
 täidab määrusega sarnast ülesannet,
 paikneb alati täiendatava nimisõna järel.

Näiteks
 kink emalt
 kogemus õpetajana
 Eesti kool Soomes.Eesti keel
Eesti keelele ei ole omane, et täiend asub nimisõnafraasis fraasi peasõna järel - see  võib lause kohmakas muuta.
Kui määrustäiendil on sama tähendusega vaste omastavas käändes eestäiendi kujul, võiks eelistada eestäiendit.

 Nimisõnafraasis määrustäiend  Nimisõnafraasis eestäiend esimene osa etendusest  etenduse esimene osa tellimus ajakirjale  ajakirjatellimus segu tsemendi valmistamiseks  tsemendi valmistamise segu pilet kinno  kinopilet ekspert keeles  keeleekspertsai kreemiga  kreemisai

Määrustäiendi kasutamine
Määrustäiendi kasutamist mõjutab see, kas teha seda väljaspool lauset või lauses. Näiteks kaubasildil sobib kauba üldnimetusele lisada otstarvet või adressaati märkiv määrustäiend, sest nii tuleb kõige olulisem info paremini esile. Lauses see niimoodi ei toimi. Vrd näiteks

 šampoon rasvastele juustele - Pesin juukseid šampooniga rasvastele juustele.
 määre jalaseene eemaldamiseks - Määrisin jalga määrdega jalaseene eemaldamiseks.

Kui asendada määrustäiend omastavalise täiendiga, tuleks jälgida, et fraas oleks arusaadav. 
 Näiteks ei ole mõtet asendada nimetust Eesti instituut Rootsis nimetusega Eesti Rootsi Instituut''.http://www.eki.ee/books/ekk09/index.php?p=5&p1=3&id=454

 Vaata ka 
 Täiend
 Järeltäiend

 Viited 

Kategooria:Süntaks